พอดีเราอยากมีลูกเราเลยหยุดฉีดยาคุมกำเนิด ที่ผ่านมาเราฉีดยาคุมแบบ1เดือน มา15ปีแล้ว ประจำเดือนเราจะมาสัปดาห์ที่4ของเดือนก่อนฉีด ยาคุมกำเนิด เราอยากรู้ว่านานไหมกว่าไข่เราจะตก เพราะเราฉีดยาคุมมานานกลัวว่าการมีลูกมันจะยากค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 1 เดือน ก็จะเป็นชนิดฮอร์โมนรวม ซึ่งคล้ายกับยาเม็ดคุมกำเนิด ดังนั้น เมื่อหยุดฉีดยา รังไข่ก็จะสามารถกลับมาทำงานเป็นปกติ มีการตกไข่เกิดขึ้น และสามารถตั้งครรภ์ได้ภายไม่นานค่ะ คืออาจสามารถตั้งครรภ์ได้เพียงภายในไม่กี่สัปดาห์หรืออาจเป็นเดือนก็ได้ ขึ้นอยู่กับแต่ละบุคคล ทั้งนี้ ยาฉีดคุมกำเนิด ไม่ได้ทำให้เกิดมีภาวะมีบุตรยากขึ้นค่ะแต่หากเป็นยาฉีดคุมกำเนิดชนิดที่ฉีดทุก 3 เดือน เมื่อหยุดฉีดแล้ว ก็จะใช้เวลานาน 4-10 เดือน หรืออาจเป็นปี กว่าที่จะกลับมาตั้งครรภ์ได้ค่ะ